Odense Adresse-Contoirs Efterretninger, 1836-05-04
Fædrelandet. 30 Marts 1836. Den udgivne An Lovgivning. ordning om de Høitideligheder, som skulle finde Sted ved Reformationens Jubelfest den 30 Octbr. og tvende følgende Dage d. A. (S. 271), og nu læses fuldstændig i Kollegial tidenden No. 18, bestaaer i Alt af 5 §§. Til de forhen meddeelte Forskrifter hører endnu følgende: J Kjøbenhavn holdes Froprædiken, Høimesse og Aftensang, alt som sædvanligt; dog med den Undtagelse for Frue Kirke, at Høimesse tjenesten, hvilken Hs. Majestæt Kongen, med det Kongelige Huus, agte at bivaane, begynder Kl. 12, og at Aftensangen der bortfalder. J de øvrige Kjøbstæder bliver, hvor der ved een Kirke ere ansatte tvende Præster, at holde, foruden Høimesse til sædvanlig Tid, ogsaa Aftensang. Dette bør og finde Sted, hvor der kun er een Præst ved Kirken, forsaavidt i Byen er ansat en ordineret Katechet, som kan forrette Aftensangstjenesten, hvortil han skal være pligtig Paa Landet holdes ligeledes Gudstjeneste til sædvanlig Tid. Paa denne Dag skal til Froprædiken, hvor denne finder Sted, prædikes over Jacob: Kap. 1, Vers 1718; til Høimesse over Eph. Kap. 4, Vers 11-15, og til Aftensang over 2 Cor. Kap. 4, Vers 1-2. Efter Prædiken afsynges til Høimesse og Aftensang Psalmen: "O store Gud vi love Dig," som, hvor det kan skee, ledsages af Basuner. Paa Festens tredie Dag, Tirsdagen den 1 Novbr., skal ved Froprædiken Hebr. Kap. 13, Vers 7 lægges til Grund; til Holmesse prædikes over Joh. Kap. 18, Vers 36-37, og til Aftensang over 2 Cor. Kap. 5, Vers 1821. Menigheden, opfordres til at anraabe Gud om fremdeles at vedligeholde den christelige Lære reen iblandt os, og til at vise dens gode Frugter i Troe, Retskaffenhed og Kjerlighed. De Kolle ter og Bønner, som til hver af Kirkefesterne skal bruges ville blive Præsterne tilsendte. Paa Festens 1ste og 3die Dag ringes og times med Kirkeklokkerne som paa Høitidsdage sædvanligt. Ogsaa blive Høitidelighederne paa anden Festdag i Kjøbenhavn og de øvrige Kjøbstæder, hvor saadanne den Dag, i Overeensstemmelse med 55, skulle finde Sted, at antyde paa foranførte Maade. Den paafølgende Søndag, den 6 November, holdes Gudstjeneste som paa en anden Søndag, og der prædikes da over de for 23de Søndag efter Trinitatis foreskrevne Texter, i Stedet for de Texter, som ellers lægges til Grund for Prædiken Søndagen efter Allehelgens Dag. Jøvrigt ere følgende nærmere Bestemmelser givne i Henseende til Reformationsfestens Høitideligholdelse: J Anledning af Deres Majestæter Kongens og Dronningens samt det Kongelige Huses Bivaanelse af Gudstjenesten i Frue Kirke paa Festens første Dag, forfattes og komponeres en Kantate, som udføres af det Kongelige Kapel. Ved Jndtrædelse i Kirken modtages og ved Udgangen af samme ledsages Deres Majestæter, foruden af Biskoppen og Frue Kirkes Geistlige, ogsaa af den ældste Professor i Theologien som procurator templi. Til Erindring om Festen i dette Aar skulle tvende Medailler præges og uddeles, af hvilke den ene paa den ene Side skal bære Hs. Majestæts Brystbillede og den anden Kong Christian den Tredies, og til hvilke Tegningen er forelagt og approberet af Hs. Majestæt. J det Hs. Majestæt forelagte Forslag fra Biskoppen over Siellands Stift yttredes tillige, at denne specielle danske Kirkefest mindre synes at vedkomme Hertugdommene, hvor Reformationen vel paa adskillige Steder tidligere var indført, men hvor den dog først egentlig kan siges at være fuldendt ved Kirkeordinantsen af 1542, eller Jsland, hvor Reformationen først blev almindeligen indført 1551. Med Hensyn til Festens Høitideligholdelse paa Færøerne og de ostindiske og vestindiske Besiddelser, hvorom intet særligt indeholdes i Anordningen, ere vedkommende Autoriteter sammesteds fra Kancelliet tilskrevne om, at de i denne Anledning for det egentlige Danmark foreskrevne Bestemmelser ville komme til Anvendelse der, forsaavidt de lokale Forhold tilstede det.